pechtingen te houden plach Te houden te hebben en te wynnen va
half merte naestcomen eenen tmijn van ix jaen lanc deen
na dander zonder midel vervolgen Elx jaers daen bynnen
en voir xviii mudden rox een halfmudde terwen en xii mol
havernoelelx grains goet en payabel d mate van lov met wan
en vlogelen wel bereit alsulcx als opde vors lande wassen
sullen tsinte andriesmesse apostels te betalen en te loven te
leven den vors meest janne quolib ass Item is vorwde
dat de vors wynne de vors lande wynnen werven en mesten
sal wel en loflijc gelijc reengenoten boven en beneden Item
sal de vors wynne allet stroe vanden vors goeden comen etten met
sijnen beesten en dmest dair af comen te meste maken en dat vued
opde vors lande also wale opde verste als opde naeste Item sal
de vors wynne jairlix ten behoirlike tijde als hij des versocht sal
zijn iiii oft v dage te voren vand vors meester janne alle zijn
wijve van zijnen wijngarden te loven en d omtrent wassende
gehouden zijn ten huyse des voirs merster jans te leven en
des sullen hem dan cortten d voir de xii mol haverneelt
Item sal de voirs wynne jairlix leven int voirs hoof xxx mandelen
stroes walmen om de huysinghe vand selven hove mede te decken
en alsmen die ald vdect oft andins plect oft mest vanonden
wercke sal de vors wynne den wercluden den montcost gheven en
selve meester jan sal die dachuen betalen Item sal sullen de
vors wynne en meester jan allet dooft jairlix int vors hof wat
half en half deilen en des vors meester jans helicht te lov
leven tzijnen coste huys Item sal de vors wynne tzijne lestel
jae opden blaesscherberch metten anden landen dair toe behoende
besaeyt laten omtrentv boend en i dachmale gelijc hijse vant inde
yersten jae ten arde en de stortte sal hij om doen uutgescheide
een boend dat hij geheel laten sal en de brake sal hij desgelix
geheel laten dart somercoren gestaen sal hebben Item sal de
vors wynne tsijnen afscheiden allet mest dat hij te wyne
gemaect sal hebben met sijne beesten inde messie laten en
dat tstroe sal hij etten tot half merte toe Item sal de vors